**Etikai Bizottság**

Az Etikai Bizottság az Etikai Kódexben rögzítetteket és az egyetemi élet gyakorlatát a rendelkezésre álló eszközökkel összhangba hozó egyetemi testület.

**A Bizottság munkája során az Etikai Kódexben foglaltak alapján**

- kivizsgálja az etikailag kifogásolható magatartást,

- vitás kérdésekben egyeztetést folytat le,

- a működése során tapasztaltak felhasználásával javaslatot, ajánlást fogalmazhat meg az Egyetem vezetése részére.

**A Bizottság összetétele**

**Elnök:** a megválasztott tagok közül a rektor által kinevezett személy: dr. Varga Zsolt, jogi és közbeszerzési igazgató

(Elérhetőség: etikai.bizottsag@uni-mate.hu)

**Tagok:** a Szenátus által megválasztott személyek

A Bizottság 1-1 tagjára az alábbiak tesznek javaslatot:

- a rektor,

- valamennyi campus főigazgató,

- a Doktori és Habilitációs Központ főigazgatója,

- a koordinációs főigazgató,

- a gazdasági főigazgató,

- az Egyetemi Hallgatói Önkormányzat,

- az Egyetemi Doktorandusz Önkormányzat.

A Bizottság tagjait a Szenátus választása alapján a rektor bízza meg.

Az Egyetemi Etikai Bizottság konkrét etikai ügy vizsgálata során 5 főből álló testületként jár el, melyet az összeférhetetlenségre figyelemmel a bizottsági tagokból az elnök állít össze. A konkrét etikai ügyre összeállított testület ülésének állandó meghívottja az Egyetem valamely jogtanácsosa, akit a jogi és közbeszerzési igazgató jelöl ki.